wannaphong/clean_thaiwikipedia huggingface dataset:
# แอแรด (ประเทศอิหร่าน)
แอแรด  เป็นเมืองและเมืองหลักของอำเภอแอแรด เทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 5,264 คนใน 1,181 ครัวเรือน
# ววาดึสวัฟ แอนเดอร์
right|thumb|200x200px|The tombstone of General Anders at the Polish War Cemetery at Monte Cassino in Italy.
right|thumb|200x200px|The Polish War Cemetery at Monte Cassino in Italy.

ววาดึสวัฟ อัลเบิร์ต แอนเดอร์ (11 สิงหาคม ค.ศ. 1892 – 12 พฤษภาคม ค.ศ. 1970) เป็นนายพลในกองทัพบกโปแลนด์ และต่อมาได้ใช้ชีวิตในการเมืองและเป็นสมาชิกคนสำคัญของรัฐบาลพลัดถิ่นโปแลนด์ในกรุงลอนดอน
# ตำบลเฟดอฆ
เฟดอฆ  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2559 ตำบลนี้มีประชากร 8,689 คนใน 1,992 ครัวเรือน
# อำเภอแอแรด
แอแรด  เป็นอำเภอในเทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2559 อำเภอนี้มีประชากร 7,029 คนใน 2,019 ครัวเรือน อำเภอนี้มีเมืองเพียงเมืองเดียวคือแอแรด และมี 2 ตำบลคือ ตำบลแอแรดและตำบลแซบซ์พูช
# ตำบลแฆลีลี
แฆลีลี  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2559 ตำบลนี้มีประชากร 3,720 คนใน 937 ครัวเรือน
# บอแลงเกสถาน
บอแลงเกสถาน  เป็นสวนและปราสาทที่อยู่ห่างจากเฟดอฆไปทางทิศเหนือประมาณ  เป็นสถานที่ท่องเที่ยวที่มีจุดแวะพัก บริเวณสำหรับปิกนิก และเข้าถึงได้โดยไม่เสียค่าใช้จ่ายBalangestan Garden - Garden near Fedagh, Fars, IranBalangestan Castle - Castle in Fedagh, Fars, Iran
# จาร์จินาร์
จาร์จินาร์ (Char Chinar) หรือ จาร์จินารี หรือ โรปลังก์ (Ropa Lank) หรือ รูปลังก์ (Rupa Lank) เป็นเกาะบนทะเลสาบดัลในศรีนคร ชัมมูลและกัศมีร์ เป็นหนึ่งในสองเกาะของทะเลสาบที่มีต้นจินาร์ขึ้นปกคลุม ชื่อของ "จาร์จินาร" แปลว่า "ต้นจินาร์สี่ต้น" ซึ่งคือลักษณะของเกาะ เกาะนี้สร้างขึ้นโดย มูรัด บักช์ พี่/น้องชายของเอารังเซบ จักรพรรดิแห่งจักรวรรดิโมกุล
# ชาลีมาร์บาฆ (ศรีนคร)
ชาลีมาร์บาฆ (Shalimar Bagh) เป็นสวนโมกุลในศรีนคร ชัมมูและกัศมีร์ ประเทศอินเดีย เชื่อมต่อกับทะเลสาบดาล สร้างขึ้นโดยจักรพรรดิชะฮันคีร์แห่งจักรวรรดิโมกุล ให้กับพระมเหสี นูร์ ชะฮันในปี 1619 สวนนี้ถือเป็นจุดสูงสุดของวิทยาพืชสวนของโมกุล ปัจจุบันเป็นสวนสาธารณะและถือเป็น "มงกุฏแห่งโมกุล"
# สโมสรฟุตบอลบีจี ปทุม ยูไนเต็ด ในฤดูกาล 2564–2565
ฤดูกาล 2564–2565 เป็นฤดูกาลที่สองติดต่อกันของ บีจี ปทุม ยูไนเต็ด ใน ไทยลีก หลังจากการเลื่อนชั้นในปี พ.ศ. 2562 บีจี ปทุม ยูไนเต็ด เข้าสู่ฤดูกาลในฐานะแชมป์ลีกแชมป์เก่า หลังจากชนะเลิศรายการ ไทยลีก ฤดูกาล 2563–64 

นอกจากลีกภายในประเทศ สโมสรจะแข่งขันใน ไทยเอฟเอคัพ และ เอเอฟซีแชมเปียนส์ลีก ของฤดูกาลนี้ด้วย

การแข่งขัน

ไทยแลนด์แชมเปียนส์คัพ

ไทยลีก

ตารางคะแนน

นัด

ไทยเอฟเอคัพ

ไทยลีกคัพ

เอเอฟซีแชมเปียนส์ลีก 2021

รอบแบ่งกลุ่ม

รอบแพ้คัดออก
รอบ 16 ทีมสุดท้าย

เอเอฟซีแชมเปียนส์ลีก 2022

รอบแบ่งกลุ่ม

รอบแพ้คัดออก
รอบ 16 ทีมสุดท้าย

รอบก่อนรองชนะเลิศ

 หมายเหตุ
# มัสยิดจามา (ฟเตหปุระสีกรี)
มัสยิดจามาเป็นมัสยิดใหญ่อายุจากคริสต์ศตวรรษที่ 16 ในฟเตหปุระสีกรี แหล่งมรดกโลกในรัฐอุตตรประเทศ ประเทศอินเดีย สร้างขึ้นโดยจักรพรรดิอักบัรแห่งจักรวรรดิโมกุล เป็นหนึ่งในสิ่งปลูกสร้างแรก ๆ ในนครฟเตหปุระสีกรี สร้างขึ้นระหว่างปี 1571 และ 1574 ตามที่ปรากฏในจารึกของมัสยิด มัสยิดสร้างขึ้นเพื่อเป็นเกียรติแก่ชาอิกข์ของศูฟี ซาลิม ชิสตี ที่ปรึกษาด้านศาสนาของจักรพรรดิอักบัร รวมถึงเป็น กันฆอฮ์ (วิทยาราม) แก่สาวกของซาลิม

มีบันทึกระบุว่าจักรพรรดิอักบัรเคยเป็นผู้ประกอบพิธีกรรม เข้าร่วมพิธีกรรม รวมถึงกวาดลานของมัสยิดเช่นเดียวกับพลเมืองของนคร

มัสยิดจามาเป็น "สัญลักษณ์ของมรดกและความภาคภูมิใจของแห่งโมกุล" หลังจากอักบัรเสียชีวิต ผู้สืบทอด จักรพรรดิชะฮันคีร์ ชื่นชอบมัสยิดอย่างมาก
# ทะเลสาบดัล
ดัล หรือ ดาล เป็นทะเลสาบในศรีนคร เมืองหลวงฤดูร้อนของชัมมูและกัศมีร์ ประเทศอินเดีย เป็นทะเลสาบสถานที่ท่องเที่ยวและพักผ่อนหย่อนใจสำคัญของชัมมูและกัศมีร์ และได้รับการเรียกขานเป็น "ทะเลสาบดอกไม้", "เพชรยอดมงกุฎของกัศมีร์" หรือ "มณีแห่งศรีนคร" นอกจากนี้ยังมีส่วนสำคัญในเชิงพาณิชย์ในฐานะแหล่งจับปลาและแหล่งชลประทานสำหรับการเกษตรPandit pp. 66–93

พื้นที่ขอบรอบทะเลสาบความยาว  ประกอบด้วยต้นไม้และสวนจากจักรวรรดิโมกุล, เรือบ้าน ตลอดจนโรงแรมต่าง ๆ จุดชมทะเลสาบที่สวยงามคือจากชาลิมาร์บาฆ และ นิศาตบาฆ ซึ่งสร้างจักรพรรดิชะฮันคีร์แห่งจักรวรรดิโมกุล และเรือบ้านที่เปิดเป็นภัตตาคารประดับด้วยศิขรสีสันสดใส ในฤดูหนาว หากอุณหภูมิลดต่ำลงถึง  จะทำให้ทะเลสาบแข็งเป็นน้ำแข็ง

References

บรรณานุกรม
 

Category:ทะเลสาบในประเทศอินเดีย
Category:ศรีนคร
Category:ชัมมูและกัศมีร์
# อำเภอลีร์แดฟ
อำเภอลีร์แดฟ  เป็นอำเภอในเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 15,727 คนใน 3,639 ครัวเรือน ไม่มีเมืองในอำเภอนี้ แต่มี 2 ตำบล คือ ตำบลพีเวชก์และตำบลซูแรก
# วัดป่าเหียง (จังหวัดลำพูน)
วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา

ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400

หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127

หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี
# วัดโบสถ์เมือง
วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี

วัดโบสถ์เมือง  สันนิษฐานว่าสร้างเมื่อปี  พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว 

อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน  มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่
หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี
# อันเดรอา เมซา
อัลมา อันเดรอา เมซา การ์โมนา (เกิด 13 สิงหาคม ค.ศ. 1994) เป็นนางแบบและนางงามชาวเม็กซิโกผู้ที่ได้รับตำแหน่งนางงามจักรวาล 2020 โดยเธอเป็นนางงามจากประเทศเม็กซิโกคนที่สามที่ได้รับตำแหน่งนางงามจักรวาล ซึ่งเธอเคยได้รับตำแหน่งเมฆิกานาอูนิเบร์ซัล 2020 และมิสเวิลด์เม็กซิโก 2017 และได้รับตำแหน่งรองชนะเลิศอันดับหนึ่งในมิสเวิลด์ 2017

 ชีวิตในวัยเด็กและการศึกษา 
เมซาเกิดเมื่อวันที่ 13 สิงหาคม ค.ศ. 1994 ในเมืองชีวาวา มารดาชื่อ อัลมา การ์โมนา และบิดาชื่อ ซานเตียโก เมซา เธอเติบโตในเมืองชีวาวา เธอเป็นลูกสาวคนโตในพี่น้องทั้งหมด 3 คน และเมซามีเชื้อสายจีน หลังจากเรียนจบชั้นมัธยมศึกษาแล้ว เมซาได้ศึกษาต่อในมหาวิทยาลัยอิสระแห่งชีวาวา ซึ่งเธอเรียนวิศวกรรมซอฟต์แวร์ เธอสำเร็จการศึกษาระดับปริญญาของเธอในปี 2560 และต่อมาเริ่มทำงานในเม็กซิโกในฐานะวิศวกรซอฟต์แวร์ นอกเหนือจากนี้เธอยังทำอาชีพนางแบบอีกด้วย

 การประกวด 
 มิสเม็กซิโก 2017 
เมซาได้ริเริ่มการประกวดนางงามในปี 2016 หลังจากที่เธอได้รับเลือกเป็นตัวแทนของเมืองชีวาวาในมิสเวิลด์เม็กซิโก 2016 นี่เป็นครั้งแรกของการประกวดหลังจากนูเอสตราเบเยซาเมฆิโกสูญเสียใบอนุญาตสำหรับการจัดการประกวดมิสเวิลด์ ในการประกวดครั้งนี้ เมซาก็ได้รับตำแหน่งชนะเลิศ นอกจากนี้เมซายังได้รับรางวัลสปอร์ตชาลเลนจ์ชนะเลิศในการประกวดครั้งนี้อีกด้วย

 มิสเวิลด์ 2017 
240px|thumb|left|เมซา (คนที่สองนับจากด้านซ้าย) กับมิสเวิลด์ 2016 และมิสเวิลด์ 2017 คอนติเนนทอลควีนส์มาเยี่ยมชมพิพิธภัณฑสถานแห่งชาติอินโดนีเซีย

หลังจากชนะการประกวดมิสเม็กซิโก 2017 เมซาได้เป็นตัวแทนของประเทศเม็กซิโกในการประกวดครั้งที่ 67 ของมิสเวิลด์ หรือมิสเวิลด์ 2017 ที่จัดขึ้นในวันที่ 18 ธันวาคม ค.ศ. 2017 ที่ซานย่าซิตีอารีนา ซานย่า ประเทศจีน ในกิจกรรมก่อนการประกวด เมซาชนะในกลุ่มที่ 16 เฮดทูเฮดชาลเลนจ์ ซึ่งทำให้เธอเข้ารอบ 40 คนสุดท้ายโดยอัตโนมัติ นอกจากนี้ เธอยังได้รับรางวัลรองชนะเลิศอันดับที่ 4 ในการแข่งขันความสามารถพิเศษอีกด้วย

ในระหว่างรอบชิงชนะเลิศของการแข่งขัน เมซาก้าวจากสี่สิบอันดับแรกไปสู่ห้าอันดับแรก หลังจากไปถึงห้าอันดับแรก จูเลีย มอร์ลีย์ ประกาศว่าเมซาได้รับรางวัลรองชนะเลิศอันดับ 1 ตามหลังผู้ชนะ มานูชี ชิลลา จากประเทศอินเดีย นอกเหนือจากรองชนะเลิศอันดับ 1 ของเธอแล้ว เมซายังได้รับตำแหน่งมิสเวิลด์อเมริกาอีกด้วย โดยเธอได้รับตำแหน่ง คอนติเนนทอลควีนส์ออฟบิวตีปี 2017

 เมฆิกานาอูนิเบร์ซัล 2020 
ในปี 2020 เมซาได้รับตำแหน่งเมฆิกานาอูนิเบร์ซัล ชีวาวา 2020 ทำให้เธอเป็นตัวแทนในการประกวดเมฆิกานาอูนิเบร์ซัล 2020 ระหว่างกิจกรรมก่อนการประกวด เมซาชนะ 6 ชาลเลนจ์รวมทั้งการแข่งขันกีฬา รอบชิงชนะเลิศวันที่ 29 พฤศจิกายน ค.ศ. 2020 ณ เมืองเกเรตาโรและแล้วเมซาได้รับตำแหน่งชนะเลิศ

 นางงามจักรวาล 2020 
หลังจากการประกวดเมฆิกานาอูนิเบร์ซัล 2020 เมซาได้เป็นตัวแทนในการประกวดนางงามจักรวาล 2020 รอบชิงชนะเลิศวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ หลังจากเลื่อนจากปลายปี 2020 เป็นพฤษภาคม 2021 เนื่องจากการระบาดทั่วของโควิด-19เมซาได้รับรางวัลชนะเลิศ และโซซีบีนี ทุนซีได้สวมมงกุฎให้แก่เธอ เมซากลายเป็นนางงามจักรวาลคนที่สามของประเทศเม็กซิโก นับจากลูปิตา ยอนส์ ในปี 1991 และฆิเมนา นาบาร์เรเต ในปี 2010

ด้วยชัยชนะของ เมซาในนางงามจักรวาล 2020 นับเป็นปีที่สองติดต่อกันของเม็กซิโกใน 3 อันดับแรกหลังจากโซฟิอา อารากอน เมฆิกานาอูนิเบร์ซัล 2019 เป็นรองอันดับสองใน นางงามจักรวาล 2019
# อูลัม (สลัด)
อูลัม  เป็นสลัดท้องถิ่นที่ทำมาจากใบผักสดหรือผลไม้ที่สามารถกินแบบดิบหรือหลังไปต้มน้ำ เช่น บัวบก โดยมักกินพร้อมกับซอสต่าง ๆ เช่นวงศ์ปลาแมว, เจินจาลุกหรือซัมบัล อาหารจานนี้เป็นจานผักยอดนิยมในหมู่บ้านท้องถิ่น

ผู้คนสามารถกินอูลัมด้วยวัตถุดิบแบบง่าย ๆ เช่น แตงกวา, กะหล่ำปลี และมะเขือยาว ส่วนอูลัมดั้งเดิมจะใช้วัตถุดิบมากกว่าเดิม เช่นในแบบนาซีอูลัม (ข้าวอูลัม)

ดูเพิ่ม
 อาหารมลายู
 รายชื่อสลัด
 ลาลับ
 เปอเจิล
 รอเยาะ
 อูรัป
# กัมปง
กัมปง  หรือ กัมปุง (, สะกดแบบเก่าเป็น) คือหมู่บ้านในประเทศบรูไน, อินโดนีเซีย, มาเลเซีย และสิงคโปร์ และ "ท่า" ในประเทศกัมพูชา คำนี้ใช้เรียกหมู่บ้านดั้งเดิม โดยเฉพาะของชนพื้นเมืองดั้งเดิม และต่อมายังใช้เรียกพื้นที่ชุมชนแออัดในเมือง รวมทั้งพื้นที่การพัฒนาและย่านอยู่อาศัยที่มีการล้อมอาณาเขตภายในเมืองในประเทศอินโดนีเซีย, มาเลเซีย, สิงคโปร์, กัมพูชา, ศรีลังกา และเกาะคริสต์มาส รูปแบบและสถาปัตยกรรมของกัมปงกลายเป็นเป้าหมายการปรับปรุงของสถาปนิกผังเมืองและสถาปนิกสมัยใหม่ และยังได้รับการนำมาดัดแปลงเพื่อใช้ในโครงการต่าง ๆ ของสถาปนิกร่วมสมัย นอกจากนี้ กัมปงยังเป็นสถานที่ท่องเที่ยว เช่น หมู่บ้านเปิงลีปูรันในเกาะบาหลี ประเทศอินโดนีเซีย เคยได้รับรางวัลหมู่บ้านที่สะอาดที่สุดในโลกใน ค.ศ. 2016

ดูเพิ่ม
สถาปัตยกรรมอินโดนีเซีย
สถาปัตยกรรมบาตัก

สถาปัตยกรรมมลายู

ชนบท
หมู่บ้าน
# โรงพยาบาลนครธน
โรงพยาบาลนครธน  เป็นโรงพยาบาลเอกชนเฉพาะทางขนาด 150 เตียง มีศูนย์บริการต่าง ๆ อาทิ ศูนย์สมองและระบบประสาทศูนย์ศัลยกรรม ศูนย์ทางเดินอาหารและตับศูนย์เทคโนโลยีเพื่อการมีบุตร ฯลฯ ตั้งอยู่ในแขวงแสมดำ เขตบางขุนเทียน กรุงเทพมหานคร

ประวัติ
สุดจิตต์และถนอม ทองสิมา เป็นเจ้าของที่ดินบริเวณถนนพระรามที่ 2 กว่า 500 ไร่ ต่อมาบุตรคือญาณเดช ทองสิมา เข้ามาทำธุรกิจอสังหาริมทรัพย์ต่อ โดยแนวคิดการสร้างโรงพยาบาลมาจากถนอมผู้เป็นมารดา ที่คิดว่าการสร้างโรงพยาบาลเปรียบเสมือนการทำบุญ จึงได้ลงทุนสร้างโรงพยาบาล ใช้เงินลงทุน 200–300 ล้านบาท โรงพยาบาลนครธนเปิดให้บริการครั้งแรกปลายปี พ.ศ. 2539 แต่ปีถัดมาเกิดวิกฤตการณ์การเงินในเอเชีย พ.ศ. 2540 ทำให้โรงพยาบาลมีหนี้สะสมจำนวนมาก จึงทำแผนชำระหนี้ 6 ปี จนหมดหนี้ ระหว่าง พ.ศ. 2542–2552 ได้เปิดรับคนไข้ประกันสังคม

ภายหลังได้เปลี่ยนแปลงจากโรงพยาบาลรักษาโรคทั่วไปเป็นโรงพยาบาลเฉพาะทาง มีศูนย์ต่าง ๆ ตั้งแต่ศูนย์สุขภาพเด็ก ศูนย์สูตินรีเวช ศูนย์เทคโนโลยีเพื่อการมีบุตร ศูนย์รักษ์เต้านมดูแลโรคมะเร็งเต้านมโดยเฉพาะ เป็นต้น พ.ศ. 2561 เปิดศูนย์ทางเดินอาหารและตับ ศูนย์ศัลยกรรม หรือแม้แต่กระดูกและข้อ รวมถึงศูนย์สมองและระบบประสาท

 จดทะเบียนในตลาดหลักทรัพย์แห่งประเทศไทย 
ต่อมาเมื่อปี พ.ศ. 2567 โรงพยาบาลนครธนได้ประกาศเข้าจดทะเบียนในตลาดหลักทรัพย์แห่งประเทศไทย และลงทุนเพิ่มด้วยจำนวนเงิน 350 ล้านบาท เพื่อยกระดับเครื่องมือทางการแพทย์ และปรับปรุงสถานที่ โดยได้ยื่นแบบแสดงรายการข้อมูลและร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ เพื่อดำเนินกระบวนการระดมทุนสาธารณะโดยการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทย ในกลุ่มอุตสาหกรรมบริการ หมวดธุรกิจการแพทย์ ในชื่อย่อหลักทรัพย์ NKT โดยมีบริษัทหลักทรัพย์ ทรีนีตี้ จำกัด และธนาคารไทยพาณิชย์ ในเครือเอสซีบี เอกซ์ เป็นที่ปรึกษาทางการเงิน

NKT ได้ทำการระดมทุนสาธารณะโดยการเสนอขายหุ้นครั้งแรกให้แก่สาธารณชนเฉพาะหุ้นเพิ่มทุน จำนวนไม่เกิน 135,000,000 หุ้น คิดเป็นสัดส่วนไม่เกิน 25.23% ในเบื้องต้น ที่ช่วงราคาหุ้นละ 7.60–8.20 บาท เมื่อวันที่ 2–4 ธันวาคม พ.ศ. 2567 โดยมีบริษัทหลักทรัพย์ ทรีนีตี้ จำกัด และบริษัทหลักทรัพย์ อินโนเวสท์ เอกซ์ จำกัด ในเครือเอสซีบี เอกซ์ เป็นผู้จัดการการจัดจำหน่ายและรับประกันการจำหน่าย หลังเสร็จสิ้นการเสนอขายหุ้นแล้ว NKT ได้กำหนดราคาเสนอขายสุดท้ายที่ 7.80 บาท NKT จึงมีมูลค่าเสนอขายทั้งหมด 1,053,000,000 บาท และเข้าซื้อขายวันแรกเมื่อวันที่ 20 ธันวาคม พ.ศ. 2567 โดยเป็นหลักทรัพย์ตัวสุดท้ายที่จดทะเบียนด้วยเงื่อนไขการเข้าจดทะเบียนฉบับเก่าของตลาดหลักทรัพย์แห่งประเทศไทย
# อาเบนา อัปเปียห์
เอเวลีน อาเบนา อาคูอาบา อัปเปียห์ (เกิดวันที่ 2 มิถุนายน พ.ศ. 2536) เป็นนักร้อง, นางแบบ และนางงามชาวอเมริกัน-กานา ผู้ได้รับตำแหน่งมิสแกรนด์สหรัฐอเมริกา และเป็นตัวแทนสหรัฐเข้าร่วมการประกวดมิสแกรนด์อินเตอร์เนชันแนล 2020 ที่ประเทศไทย โดยเธอเป็นผู้ชนะเลิศคนที่ 8 ของการประกวดมิสแกรนด์อินเตอร์เนชันแนล และเป็นผู้หญิงผิวสีคนแรกที่ดำรงตำแหน่งมิสแกรนด์อินเตอร์เนชันแนล

ชีวิตการทำงาน
อาเบนาได้มีโอกาสออกซิงเกิลในฐานะศิลปินอาทิ "Akomah" (2558), "Earth" (2562), "No Hit and Run" (2562) และ "No More Hate" (2564) นอกจากนี้เธอยังเป็นนักแสดงตัวประกอบในเอ็มวี "Wake Up in the Sky" ของบรูโน มาส์, กุชชีเมน กับ โกดักแบล็ก และเอ็มวี "El Anillo" ของเจนนิเฟอร์ โลเปซ

 การประกวด 
อาเบนาได้เริ่มเข้าสู่วงการประกวดนางงามตั้งแต่ปี 2556 จากการชนะเลิศการประกวด Top Model Ghana 2013 และได้เป็นตัวแทนของประเทศกานาเข้าสู่ประกวด Top Model of the World ซึ่งเธอสามารถเข้ารอบ 15 คนสุดท้าย ในปีถัดไปเธอก็ได้มีโอกาสเป็นตัวแทนประเทศกานาในการประกวดนางงามจักรวาล 2014 แต่เธอไม่สามารถผ่านเข้ารอบได้

ต่อมาอาเบนาได้เข้าร่วมการประกวด Miss World America 2017 โดยเป็นตัวแทนของนิวยอร์ก และอีก 2 ปีต่อมาเขาได้เป็นตัวแทนของประเทศกานาในการประกวดมิสเอิร์ธ 2019 ซึ่งเธอสามารถเข้ารอบ 20 คนสุดท้าย

 มิสแกรนด์อินเตอร์เนชันแนล 2020 
อาเบนาได้รับตำแหน่งมิสแกรนด์สหรัฐอเมริกา 2020 และเป็นตัวแทนสหรัฐอเมริกาเข้าร่วมการประกวดมิสแกรนด์อินเตอร์เนชันแนลที่จัดขึ้นในประเทศไทย และในคืนวันที่ 27 มีนาคม 2564 ตามเวลาประเทศไทย อาเบนาได้ชนะการแข่งขันและครองตำแหน่งมิสแกรนด์อินเตอร์เนชันแนล 2020 ที่ Show DC Hall ในกรุงเทพมหานคร โดยเธอเป็นตัวแทนของสหรัฐอเมริกาคนแรกที่สามารถคว้ามงกุฎในการประกวดมิสแกรนด์อินเตอร์เนชันแนล

ประเทศที่ได้ไปปฏิบัติหน้าที่ 
  – ประเทศที่ตั้งองค์กรมิสแกรนด์อินเตอร์เนชันแนล
  - ประเทศตัวแทนในการประกวดของอาเบนา อัปเปียห์ และร่วมงานประกวดรอบตัดสิน มิสแกรนด์สหรัฐอเมริกา และมอบตำแหน่งให้กับ เมดิสัน ลินน์ กัลลาแกน มิสแกรนด์สหรัฐอเมริกา 2021
 
  - ประเทศบ้านเกิดของอาเบนา อัปเปียห์
# เวอร์จินไอแลนส์มาร์ช
เวอร์จินไอแลนส์มาร์ช  เป็นเพลงชาติประจำภูมิภาคของหมู่เกาะเวอร์จินของสหรัฐอเมริกา

 ประวัติ 
เพลงชาติทำนองประพันธ์โดย แซม วิลเลียมส์ และ อัลตัน อดัมส์ ทั้งคู่เป็นชาวเกาะเวอร์จินของสหรัฐอเมริกาในทศวรรษ 1920. เป็นเพลงประจำภูมิภาคอย่างไม่เป็นทางการของหมู่เกาะเวอร์จินของสหรัฐอเมริกาจนถึงปี 1963 เมื่อกฎหมายนี้ได้รับการรับรองเพลงชาติอย่างเป็นทางการ ตัวเพลงเป็นการเดินสวนสนามแบบเร็ว ซึ่งประกอบด้วยส่วนของบรรเลงเบื้องต้นตามด้วยทำนองที่สนุกสนานโดยส่วนใหญ่จะร้องท่อนแรกตามด้วยไปจนถึงท่อนสุดท้าย

เนื่องจากหมู่เกาะเวอร์จินของสหรัฐอเมริกาเป็นดินแดนโพ้นทะเลของสหรัฐอเมริกา เพลงชาติจึงยังคงเป็นเพลงของสหรัฐฯ นั่นคือเพลง "The Star-Spangled Banner"

 ผลการตอบรับ 
อเล็กซ์ มาร์แชล นักข่าวของเดอะการ์เดียน ได้มีการเปรียบเทียบเพลงนี้กับเพลงชาติบางส่วนของเพลง โดยบอกว่าเพลงดังกล่าวชวนให้นึกถึงเพลงของภาพยนตร์จากค่ายดิสนีย์ ในเรื่อง "แมรี่ ป๊อปปินส์" 

 เนื้อร้อง 
 <span style="color:#FFFFFF">ภาษาอังกฤษ <span style="color:#FFFFFF">คำแปลภาษาไทย'''  All hail the Virgin Islands.
 Em'ralds of the sea,
 Where beaches bright with coral sand
 And trade winds bless our native land.
 All hail the Virgin Islands,
 Bathe in waters blue,
 We give our loyalty,
 Full to thee,
 And pledge allegiance forever true. หมู่เกาะเวอร์จิ้นจงเจริญทั้งมวล
 มรกตอัญมณีแห่งท้องทะเล
 ชายหายอันสดใน ด้วยหาดทราย และปะการัง
 และสายลมแห่งพาณิชยกรรมอวยพรแผ่นดินของเรา
 หมู่เกาะเวอร์จิ้นจงเจริญทั้งมวล
 อาบด้วยน้ำสีคราม
 เราให้ความภัคดีของเรา
 เติ่มเปี่ยมกับเจ้า
 และขอปฏิญาณตนตราบชั่วนิรันตร'''  To thee our Virgin Islands,
 Loving voices raise
 A song in praise of brotherhood,
 Where right makes might to fight for good.
 To thee our Virgin Islands,
 Haven of the free,
 We sing our love to thee,
 Joyously,
 Our own fair islands of liberty. หมู่เกาะเวอร์จิ้นของเราแด่เจ้า
 เสียงแหง่ความรักดังกึกก้อง
 เพลงสรรเสริญมีความเป็นภารดรภาพ
 ด้วยความถูกต้องต่อสู้ด้วยความดีได้
 หมู่เกาะเวอร์จิ้นของเราแด่เจ้า
 สวรรค์แห่งเสรีภาพ
 เราขับขานเพลงของเรากับท่าน
 ด้วยความเพลิดเพลิน
 เกาะเสรีภาพด้วยยุติธรรมของเรา'''  March on oh Virgin Islands,
 In the joyful throng,
 Uphold the right and right the wrong
 Where only peace and love belong.
 March on oh Virgin Islands,
 Democratic land.
 Together hand in hand,
 Take your stand,
 Forever soldiers in freedom's band. เรามาเดินขบวนบนหมู่เกาะเวอร์จิน
 ในฝุงชนอย่างเบิกบาน
 จึงยึดมั่นในความถูกต้องและดีชั่ว
 ด้วยสันติภาพและความรักเท่านั้นเป็นของท่าน
 รามาเดินขบวนบนหมู่เกาะเวอร์จิน
 ดินแดนประชาธิปไตย์
 เรามาจับมือกัน
 จงยืนหยัด
 วงดุริยางค์ทหารแห่งเสรีภาพตลอดกาล'''  God bless our Virgin Islands,
 Humbly now we pray,
 Where all mankind can join today
 In friendly warmth of work and play.
 God bless our Virgin Islands,
 Beautiful and tall.
 Beneath a sunny sky,
 Hilltops high
 Hold out a welcome for one and all. พระเจ้าทรงอำนวยพรหมู่เกาะเวอร์จิ้นของเรา 
 บักนี้เราอธิษฐานอย่างนอบน้อม
 ต่อมวลมนุษยชาติอยู่ร่วมกันได้ในวันนี้
 ในความอบอุ่นอย่างเป็นันเองด้วยการทำงานและการเล่น
 พระเจ้าทรงอำนวยพรหมู่เกาะเวอร์จิ้นของเรา 
 สวยงามและสูงส่ง
 ภายใต้นภาพที่อบอุ่น
 ยอดเขาสูง
 แบกออกมายินดีต้อนรับเพื่อสิ่งหนึ่งทั้งมวล
# วัดเกษมสีมาราม
วัดเกษมสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด วัดแห่งนี้เป็นวัดที่มีพรมแดนติดต่อกับประเทศกัมพูชา ปัจจุบันมี พระใบฎีกาบุญชม ฐาตุกาโม เป็นเจ้าอาวาส

วัดเกษมสีมาราม หรือเดิมชื่อ วัดหาดเล็ก ตั้งวัดเมื่อวันที่ 8 กันยายน พ.ศ. 2504 ได้รับพระราชทานวิสุงคามสีมาเมื่อวันที่ 15 ธันวาคม พ.ศ. 2553

อาคารเสนาสนะที่สำคัญ ได้แก่ อุโบสถซึ่งมีเสาหงส์ ตั้งที่มุมทั้งสี่ทิศ มีกำแพงแก้วล้อมรอบและซุ้มประตูทางเข้า ภายในอุโบสถมีภาพจิตรกรรมฝาผนังเขียนโดยศิลปินที่มีชื่อของจังหวัดตราดคือ นายวิสูตร ทองดี ซึ่งเป็นภาพพุทธประวัติ ตั้งแต่ประสูติ ตรัสรู้ และปรินิพพาน ด้านหน้ามีพระพุทธรูปปางลีลาประทับอยู่ภายในซุ้มด้านหน้าของวัด ภายในวัดยังมีศาลสมเด็จพระเจ้าตากสินมหาราช
# เหมิง อู่
เหมิง อู่  เป็นแม่ทัพใหญ่ของราชวงศ์ฉินในช่วงยุครณรัฐ มีบทบาทสำคัญคือการพิชิตรัฐฉู่ และเขายังเป็นบุตรชายของแม่ทัพอาวุโสของฉิน นามว่า เหมิง อ้าว (蒙骜) ซึ่งเป็นขุนพลจากรัชสมัยของ พระเจ้าฉินเจ้าเซียง นอกจากนี้ ลูกชายของเขายังเป็นยอดขุนพลเช่นกับนามว่า เหมิง เถียน และ เหมิง อี้

 ประวัติ 
เมิ่งอู่เข้าร่วมเป็นส่วนหนึ่งในกองทัพของ เหมิง อ้าว ในการต่อต้าน รัฐฉี ใน 285 ปีก่อนคริสตกาล และใน 224ปี ก่อนคริสตกาล ได้มีการพิชิตรัฐเว่ย ด้วยผลงานอันเป็นที่ประจักษ์ ฉินฉื่อหฺวังตี้ หรือ ฉินอ๋อง ได้แต่งตั้งให้ หลี่ ซิ่น และ ตัวเขา นำทหาร 200,000 นาย โดยใช้การแบ่งโจมตี 2 ทาง เพื่อทำการพิชิต รัฐฉู่ แต่ได้พ่ายแพ้ต่อ รัฐฉู่ ด้วยกองกำลังของแม่ทัพเซี่ยง เยี่ยน และกลอุบายของชางผิงจวิน หลังจากความพ่ายแพ้ครั้งนี้ ฉินฉื่อหฺวังตี้หรือฉินอ๋อง ได้ทำการแต่งตั้งหวัง เจี่ยนเป็นผู้บัญชาการและ เหมิง อู่เป็นรองผู้บัญชาการ โดยให้กำลังทหารกว่า 600,000 นาย เพื่อพิชิตรัฐฉู่ โดยเหมิง อู่เป็นผู้สังหารแม่ทัพเซี่ยง เยี่ยน จนสามารถพิชิตรัฐฉู่ได้สำเร็จ
# ถ้ำหลวงนางนอน
ถ้ำหลวงนางนอน เป็นถ้ำหินคาสต์ในอุทยานแห่งชาติถ้ำหลวง-ขุนน้ำนางนอนใกล้หมู่บ้านโป่งผาในจังหวัดเชียงรายตั้งอยู่ใต้เทือกเขาดอยนางนอน ซึ่งเป็นเทือกเขาที่ทอดยาวใกล้ชายแดนพม่า

วันที่ 2 กรกฎาคม 2561 ถ้ำแห่งนี้ได้รับความสนใจจากนานาชาติ เมื่อสมาชิก 12 คนของทีมฟุตบอลเยาวชนหมูป่าอะคาเดมีและ โค้ชเอก ผู้ช่วยโค้ชของพวกเขาถูกพบว่าติดอยู่ในถ้ำลึก พวกเขาติดอยู่ เนื่องจากน้ำท่วมมรสุม เมื่อวันที่ 23 มิถุนายน ปฏิบัติการกู้ภัยประสบความสำเร็จ นำผู้ประสบภัยทั้งหมดออกมาได้อย่างปลอดภัย เมื่อวันที่ 10 กรกฎาคม นักดำน้ำกู้ภัยชาวไทย 2 รายคือจ่าเอกสมาน กุนัน และจ่าเอกเบรุต ปากบารา เสียชีวิตจากการกู้ภัยครั้งนี้

 รายละเอียด 
ถ้ำแห่งนี้ยังเป็นที่รู้จักในชื่อ ถ้ำหลวง, ถ้ำน้ำจำ และถ้ำใหญ่

 ความยาวห้องโถงทางเข้าหลักคือ 80 เมตร (260 ฟุต) และถ้ำมีความยาวรวม 10.3 กิโลเมตร (6.4 ไมล์)
# วัดหนองพลับ
วัดหนองพลับ อาจหมายถึง
 วัดหนองพลับ จังหวัดกาญจนบุรี 
 วัดหนองพลับ อำเภอบรรพตพิสัย จังหวัดนครสวรรค์ 
 วัดหนองพลับ อำเภอลาดยาว จังหวัดนครสวรรค์
 วัดหนองพลับ จังหวัดประจวบคีรีขันธ์ 
 วัดหนองพลับ จังหวัดสระบุรี 
 วัดหนองพลับ จังหวัดสุพรรณบุรี 
 วัดหนองพลับ จังหวัดสุรินทร์
# วัดประตูเมือง
วัดประตูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดเนื้อที่ 3 ไร่ 31 ตารางวา อาณาเขต ทิศเหนือประมาณ 2 เส้น 17 วา จดหมู่บ้าน ทิศใต้ประมาณ 1 เส้น 15 วา จดที่ดินเอกชน ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 1 เส้น 3 วา จดภูเขา

วัดประตูเมืองสร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562 ปัจจุบันเจ้าอาวาส คือ พระครูอนุสารนันทสิทธิ์ (ทวีศักดิ์) มีอาคารเสนาสนะคือ ศาลาการเปรียญ สร้างเมื่อ พ.ศ. 2513 และเจดีย์ ศิลปะไทใหญ่

วัดมีรูปเกี่ยวกับประวัติพระพุทธเจ้าและยังมีผ้าม่านที่วาดด้วยมือ ประวัติประเพณีปอยส่างลอง หรือบวชลูกแก้ว เส้นทางของวัดประตูเมืองนั้นเป็นเส้นทางค้าขายสู่ประเทศพม่า

รายนามเจ้าอาวาส
 พระรื่น วิสุทฺโธ
  พระครูอนุสารนันทสิทธิ์ (ทวีศักดิ์)
# วัดก้ำก่อ
วัดก้ำก่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน

ประวัติ
วัดก้ำก่อ ภาษาไต แปลว่า "ดอกบุนนาค" สร้างเมื่อ 22 มกราคม พ.ศ. 2433 โดยเจ้าอาวาสรูปแรกของวัด นามว่า "ครูบาเฒ่า" หรือชาวบ้านเรียกว่า "ตุ๊เจ้าเจียงตอง" หมายถึงพระที่มาจากเมืองเชียงของ ท่านเป็นชาวไทใหญ่ที่อพยพมาจากเมืองเชียงทอง เริ่มแรกท่านได้เดินทางเข้ามาพบที่ว่างราวครึ่งสนามฟุตบอลอยู่ท่ามกลางป่าไม้ล้อมรอบ จึงได้ชักชวนชาวบ้านมาดูและตัดสินใจสร้างวัดขึ้นโดยชาวบ้านเป็นผู้หาวัสดุก่อสร้างและลงแรงกันเอง วัดได้รับพระราชทานวิสุงคามสีมาเมื่อ พ.ศ. 2519

อาคารเสนาสนะและปูชนียวัตถุ
สถาปัตยกรรมของวัดมีลักษณะไทใหญ่ สร้างโดยฝีมือของช่างชาวไทใหญ่ มีส่างหว่าง หรือซุ้มประตูทางเข้าศาลาการเปรียญอันเป็นเอกลักษณ์ของสถาปัตยกรรมไทใหญ่ ส่างหว่างสร้างขึ้นในปี พ.ศ. 2484 โดยนายส่วยจิ่ง นางยุ้น ตรีทอง อุโบสถสร้างขึ้นเมื่อ 8 มกราคม พ.ศ. 2533 ศาลาปฏิบัติวิปัสสนากัมมัฏฐาน ขนาดบรรจุ ผู้ปฏิบัติธรรมได้ไม่น้อยกว่าครั้งละ 100 คน สร้างเมื่อ 10 มีนาคม พ.ศ. 2519 ศาลาสุวรรณสมบูรณ์ สร้างขึ้นเมื่อ 5 ธันวาคม พ.ศ. 2516  กุฏิรับรองหลังใหญ่ ใช้บรรจุผู้มาเยือน และพักอาศัยได้ครั้งละไม่น้อยกว่า 50 คน กุฏิรับรองหลังเล็ก ใช้บรรจุผู้มาเยือน และพักอาศัย กุฏิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้างเมื่อ 17 สิงหาคม พ.ศ. 2531

ปูชนียวัตถุที่สำคัญ ได้แก่ พระประธานปางมารวิชัยของวัด ขนาดหน้าตัก 60 นิ้ว พระมัณฑะเลย์ ย้ายมาจากอุโบสถหลังวิหารวัดพระนอน จเรหม่องเจ้าศรัทธาและได้นำมาประดิษฐ์ไว้ที่วัดก้ำก่อเมื่อ ขึ้น 13 ค่ำ เดือน 8 พ.ศ. 2509 โดยมีหลวงพ่อกุงหม่า (กมล) กุสโลภิกขุและพระมหารักษ์ สุภิญโญ ได้อัญเชิญนำมาประดิษฐ์ไว้ พระหินอ่อนทรงเครื่อง ศรัทธา คุณบุญชู คุณปริศนา ตรีทอง นำมาจากประเทศพม่า เพื่อถวายให้ประดิษฐ์อยู่ที่วัดก้ำก่อเมื่อวันที่ 7 เมษายน พ.ศ. 2533 ธรรมาสน์เก่าแก่ ศรัทธาพ่อเฒ่าจองติยะ นางโหย่ง ถวายเมื่อเริ่มสร้างวัด
# วัดหนองพลับ (จังหวัดประจวบคีรีขันธ์)
วัดหนองพลับ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ศูนย์โครงการพระราชดำริ ในตำบลหนองพลับ อำเภอหัวหิน จังหวัดประจวบคีรีขันธ์ มีที่ธรณีสงฆ์ จำนวน 1 แปลง เนื้อที่ จำนวน 30 ไร่  อาณาเขต ทิศเหนือจดโรงเรียนหนองพลับวิทยา ทิศใต้จดโรงเรียนบ้านหนองพลับ ทิศตะวันออกจดทางสาธารณะ ทิศตะวันตกจดภูเขา พระครูสิริศุภกิจ ดำรงตำแหน่งเจ้าอาวาสวัดหนองพลับ และเจ้าคณะตำบลหนองพลับ

วัดหนองพลับตั้งเป็นวัดเมื่อวันที่ 21 กรกฎาคม พ.ศ. 2518 ได้รับพระราชทานวิสุงคามสีมา เมื่อวันที่ 21 มีนาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2518 กว้าง 40 เมตร ยาว 80 เมตร ศาลาการเปรียญสร้างด้วยไม้ กว้าง 12 เมตร ยาว 20 เมตร สร้างเมื่อ พ.ศ. 2512 หอสวดมนต์ สร้างเมื่อ พ.ศ. 2536 กว้าง 12 เมตร ยาว 20 เมตร กุฎิสงฆ์ จำนวน 1 หลัง สร้างด้วยคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก จำนวน 1 หลัง หอระฆัง สร้างด้วยคอนกรีตสริมเหล็ก จำนวน 1 หลัง และศาลาธรรมสภา 2 ชั้น ปูชนียวัตถุ ได้แก่พระประธานในอุโบสถ จำนวน 1 องค์ หน้าตักกว้าง 52 นิ้ว พร้อมอัครสาวก